**Protokoll fra styremøte i Midt-Norge Travforbund tirsdag 21. februar,**

 **kl 18.00, Leangen Travbane**

**Tilstede: Edmund Morewood, Ketil Oksvold, Geir Trøan, Noralf Brækken, Bjørn Steinshaug, Anne Mette Berg-Christiansen, Elin Flataune, og Sverre Hosen**

**Forfall: Laila Næve**

**Agenda:**

**Sak 1) Godkjenning av protokoll fra styremøte 10.01.16**

**Protokoll godkjent.**

**Sak 2) Nye Leangen**

* **Søknad fra 12 travlag til MNTF om refusjon av utgifter til Voldgiftsak.**

**MNTF mottok noen timer før møtestart ett forslag/skisse til løsning for inndekning av ubetalte kostnader – for tingrettsbehandling og voldgiftsbehandling «Leangensaken». Dette var en oppfølging etter dialogmøte avholdt med de lederne fra de 12 travlagene, styrene i Midt-Norge Travforbund og Leangentravets Eiendom AS og nestleder fra DNT. Forslaget ble gjennomgått, sammen med brev av 5.12.17 hvor de 12 travlagene ber om at MNTF/LTE bidrar til at gjenstående kostnader i forbindelse med «Leangensaken» blir dekket.**

**Styrets vedtak: Det sendes brev til de 12 travlagene ved lagenes ledere, med henstilling til at de selv gjør opp utestående med sin advokat Pretor kr 597004,- iht forslag av 21.02.17 ( iht til brev av 5.12.17 kr 527558,-), og at de også sørger for innbetaling av sin andel av kostnadene til Voldgiftsretten, kr 476000,-. Kr 476000,- innbetales til Leangentravets Eiendom AS, som har lagt ut for beløpet overfor Voldgiftsretten.**

**Styret begrunner dette med følgende: I sitt brev av 05.12.17 sier *lagene at de har bidratt ulikt etter evne* og *at de nå står foran sine årsavslutninger og generalforsamlinger, hvor kassa er tom og alle aktiviteter er stoppet.***

**Styret reagerer nå på disse uttalelser, da det i forbindelse med årsrapportene for 2016, fremgår at det for lagene samlet er mer enn nok kapital til å dekke de gjenstående krav. Det er faktisk slik at ett lag alene kan dekke de gjenstående krav. Her må de 12 lagene enes om hva som er forsvarlig restkapital for videre eksistens, og så må de lag som har kapital til å dekke kostnadene, gjøre dette solidarisk, en for alle, alle for en.**

* **Status Nye Leangen**

**Det jobbes med å sikre kontrakter for eiendommene i Klæbu og Melhus, samt at det arbeides med plassering av bane og bygninger på eiendommene i Klæbu og Melhus.**

**Sak 3) Banebidrag til Rissa Hestesportsenter**

**Vedtak:**

**Forbundstyret ber DU-utvalget om å utbetale banebidrag til Rissa og Stadsbygd Travlag iht tidligere vedtatte kategori. Banebidrag for 2016 etterbetales. Styret i Midt-Norge Travforbund har ikke på noe tidspunkt signalisert at banebidraget til Rissa og Stadsbygd Travlag skulle stoppes eller reduseres.**

**Det ble i 2016 bygd 6 stallplasser i forbindelse med driftsbygningen. Dette ble bygd på lagets egne midler og det er ikke søkt om DU midler til dette. Travlagets aktivitet er nå stigende og de er nå medeiere i anlegget.**

**Sak 4) Generalforsamling MNTF 12.03.17**

* **Årsberetningen ble gjennomgått og underskrevet.**

 **Regnskapet og noter ble gjennomgått og underskrevet.**

* **Innkomne saker ble gjennomgått og rekkefølge for fremleggelse ble bestemt.**
1. **Forslag Gauldal, Hølonda og Soknedal**

**Ett flertall i styret støtter forslaget**

1. **Forslag Gauldal, Hølonda, og Soknedal**

**Styret støtter forslaget**

1. **Forslag Klæbu**

**Styret anbefaler generalforsamlingen om å anmode de 12 travlagene om å fremlegge dokumentasjon, ikke som de skriver i forslaget at de skal legge frem…**

1. **Forslag Orkdalsregionen**

**Ett flertall i styret anbefaler generalforsamlingen at det stemmes mot dette forslaget. Styret vil legge frem resultatet av sitt arbeid så langt i prosessen på generalforsamlingen.**

1. **Forslag styret**

**Styret anbefaler generalforsamlingen å stemme for lov for Midt-Norge Travforbund.**

1. **Valgkomiteens innstilling ble gjennomgått. Den returneres valgkomiteen med beskjed om at det er feil av valgkomiteen å gjennomføre valg av kandidat til styre i forbundet fra Trondheimsregionen. Regionen vedtok på sitt møte at det er generalforsamlingen i MNTF som skal velge, da det ble 3 stemmer for hver av kandidatene, både til styreverv og varamenn. Styret jobber med en lovtilførsel i Lov for Midt-Norge Travforbund, hvor regionenes representasjon i styrene skal sikres iht til kutyme fulgt siden 2010.**

**Sak 5) Generalforsamling DNT 29.04.17**

**Styret sender inn forslag til generalforsamlingen i DNT om Tap av representasjon. Sendes inn som lovendringsforslag.**

 **Vedtak**

**Lovendringsforslag til Lov for Det Norske Travselskap**

**Midt-Norge Travforbund foreslår følgende lovendring for representasjon til generalforsamling i DNT og travforbund tilsluttet DNT.**

**§ 3-2 Representasjon**

**Nytt pkt 4) Tap av representasjonsrett**

**Travlag som har hatt færre enn 25 medlemmer de to siste årene (beretningsåret og året før) mister sin representasjonsrett til generalforsamlingen i DNT.**

**§ 5-4 Representasjon på generalforsamling**

**Nytt pkt 3) Tap av representasjonsrett**

**Travlag som har hatt færre enn 25 medlemmer de to siste årene (beretningsåret og året før), mister sin representasjonsrett til generalforsamlingen i travforbundet de er tilsluttet.**

**Sak 6) Næringsforum**

**Edmund orienterte om henvendelse fra Per Dag Hole om etablering av Næringsforum. Styret støtter saken, men ber om at de kan få komme tilbake etter at generalforsamlingen i Midt-Norge er avholdt, 12.03.17.**

**Sak 7) Nytt fra regionene**

 **Saken utsatt. Det er avholdt regionsmøter i alle 6 regioner.**

**Sak 8) Forbundssekretærens kvarter**

* **Fakturaprogram**

**Sverre sjekker løsninger for dette. Vi bruker i dag en egenprodusert løsning i excel.**

* **Samling anleggskontakter DNT**

**Anleggskontaktene deltar og forbundssekretæren**

**Sak 9) Eventuelt**

**Ingen saker.**

**Trondheim 22.02.17**

**Sverre Hosen**